laion/Wikipedia-Exotic huggingface dataset:
রাজা জানকীবল্লভ সেন

রাজা জানকীবল্লভ সেন (১৮৩৫-১৯১০) ছিলেন অনারারী ম্যাজিস্ট্রেট, লোকাল বোর্ডের চেয়ারম্যান ও জেলা বোর্ডের সদস্য। তিনি ১৮৯০ সালে রংপুর শহরে মশার উপদ্রব ঠেকাতে শ্যামা সুন্দরী খাল খনন করেন। রংপুরের জমিদার নীলকমল সেন ও চৌধুরাণী শ্যামা সুন্দরী দেবীর (দেবী চৌধুরাণী) পুত্র। সন্তান না থাকায় শ্যামা সুন্দরী দেবী তাকে বর্ধমান জেলার বাগনা গ্রাম থেকে দত্তক নেন। তিনি ডিমলার জমিদারিত্ব দক্ষতার সাথে পরিচালনা করেন। তিনি ব্ৰজজীবন বসু মহাশয়ের জ্যেষ্ঠা কন্যা শ্রীমতি রানী বৃন্দারানীকে বিয়ে করেন। তার পুত্রের নাম ছিল যামিনী মোহন সেন। তিনি ১৮৯২-১৮৯৪ ইং পর্যন্ত রংপুর পৌরসভার চেয়ারম্যান ছিলেন। তিনি চেয়ারম্যান থাকাকালীন সময়ে ১৮৯২ সালে তার বাগান বাড়িতে প্রতিষ্ঠিত হয় রংপুর পৌরসভা ভবন। ১৮৯১ সালে ব্রিটিশ সরকার তার কাজে খুশি হয়ে তাকে রাজা উপাধি দেয়। তার মায়ের মৃত্যু ম্যালেরিয়া জ্বরে আক্রান্ত হয়ে হয়। রংপুর শহরে মশার উপদ্রব ঠেকাতে তিনি ১৮৯০ সালে "শ্যামা সুন্দরী খাল" খনন করেন। তিনি বঙ্গের অনেক জমিদারকে নানাভাবে সাহায্য করেন। তিনি প্রজাদের অভাবে ৭৫ হাজার টাকার খাদ্য দান করেন। তিনি তৎকালীন রংপুরে কৃষি গবেষণার জন্য ৮ হাজার টাকা দান করেছিলেন। এছাড়া তিনি দার্জিলিঙের শিখরে হিন্দুদের জন্য হাসপাতাল নির্মান করেছিলেন। তিনি ১৯০৮ সালে এক উইলের মাধ্যমে ডিমলা জমিদারীকে দুটি ভাগ যথা মুজকুরী ও দেবোত্তর এস্টেটে ভাগ করেন। তার দেবোত্তর এস্টেট ছিল প্রায় ১২৬৫ একরের। এমন বিপুল দেবোত্তর এস্টেট শুধু নাটোরের মহারানী রাণী ভবানীর ছিল। যা সাবেক রঙ্গপুর জেলা বা উত্তরবঙ্গের অন্য জমিদারীতে কারো ছিল না। এই দেবোত্তর এস্টেটের প্রথম সেবায়েত হন তার স্ত্রী শ্রীমতি রানী বৃন্দারানী। ১৯১০ সালের ১৪ অক্টোবর তিনি ৭৫ বছর বয়সে পরলোক গমন করেন। তার মৃত্যুর সময় ডিমলা জমিদারীর মোট আয় ছিল ২ দশমিক ৩৮ লক্ষ টাকা। আর জমিদারির সরকারী জমা ছিল ৩৫ হাজার টাকারও বেশি। হক, আরিফুল (২০২১-০৬-২৪)। "সুন্দরভাবে গড়ে উঠছে না শ্যামাসুন্দরীর শহর"। Prothomalo। সংগ্রহের তারিখ ২০২৩-০৫-২৩। [স্থায়ীভাবে অকার্যকর সংযোগ] BonikBarta। "শ্যামাসুন্দরী খাল সংস্কার না হওয়ায় রংপুরে বন্যা আতঙ্ক"। শ্যামাসুন্দরী খাল সংস্কার না হওয়ায় রংপুরে বন্যা আতঙ্ক (ইংরেজি ভাষায়)। সংগ্রহের তারিখ ২০২১-০৯-০১।  রিপোর্টার, স্টাফ (২০২০-০১-১৩)। "ডিমলার জমিদার বংশের সংক্ষিপ্ত ইতিহাস | উত্তরবাংলাভয়েস" (ইংরেজি ভাষায়)। ২০২১-০৯-০১ তারিখে মূল থেকে আর্কাইভ করা। সংগ্রহের তারিখ ২০২১-০৯-০১।  "পাতা:বংশ-পরিচয় (ষষ্ঠ খণ্ড) - জ্ঞানেন্দ্রনাথ কুমার.pdf/৩৭৮ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৯-০১।  "রংপুর (শহর)"। Wikipedia। ২০১৯-০৮-২৪।  BonikBarta। "শ্যামাসুন্দরী খাল সংস্কার না হওয়ায় রংপুরে বন্যা আতঙ্ক"। শ্যামাসুন্দরী খাল সংস্কার না হওয়ায় রংপুরে বন্যা আতঙ্ক (ইংরেজি ভাষায়)। সংগ্রহের তারিখ ২০২১-০৯-০১।  মহারাজ রাজবল্লভ সেন ও তৎসমকালবর্ত্তী বাঙ্গলার ইতিহাসের স্থূল স্থূল বিবরণ [১]
পল ম্যাককার্টনি

স্যার পল ম্যাককার্টনি (জন্ম জুন ১৮, ১৯৪২) একজন ইংরেজ পপ সঙ্গীত তারকা। তিনি ১৯৬০ এর দশকের জনপ্রিয় ব্যান্ড দল দ্য বীটল্‌স এর সদস্য ছিলেন। পরবর্তীতে দ্য বীটল্‌স ভেঙ্গে যাওয়ার পর তিনি একক ভাবে সাফল্য লাভ করেন। সঙ্গীতে তার অবদানের জন্য তাকে রাণী এলিজাবেথ নাইট খেতাব প্রদান করেন। "Paul McCartney | Biography, Beatles, Wings, Songs, & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১২।  "Paul McCartney"। IMDb। সংগ্রহের তারিখ ২০২২-০১-১২।
মীরসরাই

মীরসরাই বা মিরসরাই বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি মীরসরাই উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মীরসরাই উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫১.৬ কি.মি. দূরত্বে মীরসরাই শহর অবস্থিত। বাংলাদেশ আদমশুমারী ২০১১ অনুযায়ী মীরসরাই শহরের মোট জনসংখ্যা ১৯,৬০৪ জন যার মধ্যে ৯,৩৩৫ জন পুরুষ এবং ১০,২৬৯ জন নারী। এ শহরের পুরুষ এবং নারী অনুপাত ৯১। শহরে মোট খানা সংখ্যা বা পরিবার রয়েছে ৪২৩১টি। শহরটির অবস্থানের অক্ষাংশ ও দ্রাঘিমাংশ হলো ২২°৪৬′২৩″ উত্তর ৯১°৩৪′২৭″ পূর্ব﻿ / ﻿২২.৭৭৩০৩৯° উত্তর ৯১.৫৭৪১৫২° পূর্ব﻿ / 22.773039; 91.574152। সমুদ্র সমতল থেকে শহরটির গড় উচ্চতা ১২.১২ মিটার। ২০০১ সালে মীরসরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মীরসরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত । ১৫.৯৩ বর্গ কি.মি. আয়তনের মীরসরাই শহরের ১০.৫০ বর্গ কি.মি এলাকা মীরসরাই পৌরসভা দ্বারা পরিচালিত হয়। মীরসরাই শহরের স্বাক্ষরতার হার হলো শতকরা ৫৮.১ ভাগ। মীরসরাই পৌরসভা মীরসরাই উপজেলা "'মীরসরাই' নামের বানান শুদ্ধভাবে লিখুন"। সংগ্রহের তারিখ ৩১ আগস্ট ২০২৪।  "Distance from Mirsharai to Chittagong"। distancesto.com। সংগ্রহের তারিখ ২০১৯-০১-১৭।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৫। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and elevation of Mirsharai, Bangladesh"। distancesto.com। সংগ্রহের তারিখ ২০১৯-০১-১৭।  "এক নজরে মীরসরাই পৌরসভার সাধারণ তথ্যাদি"। ১১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
মার্ক বার্মেস্টার

মার্ক গ্রিভিল বার্মেস্টার (ইংরেজি: Mark Burmester; জন্ম: ২৪ জানুয়ারি, ১৯৬৮) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মনিকাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার ছিলেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন মার্ক বার্মেস্টার। কখনোবা ইনিংস উদ্বোধনে নামতেন। ঈগলসভেল হাই স্কুলে অধ্যয়ন করেছেন। ১৯৯০-৯১ মৌসুম থেকে ২০০০-০১ মৌসুম পর্যন্ত মার্ক বামেস্টারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্ট ও আটটি একদিনের আন্তর্জাতিকে অংশগ্রহণ করেছেন মার্ক বার্মেস্টার। ১৯৯২ সালের ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। এ বিশ্বকাপে চার খেলায় অংশ নেন। শচীন তেন্ডুলকর ও ডিন জোন্স তার শিকারে পরিণত হয়েছিলেন। ১৮ অক্টোবর, ১৯৯২ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে একই মাঠে সফরকারী নিউজিল্যান্ডের বিপক্ষে সর্বশেষ টেস্টে অংশ নেন তিনি। ১৯৯২ সালে জিম্বাবুয়ের ক্রিকেটের ইতিহাসের উদ্বোধনী টেস্টে অংশগ্রহণ করার সৌভাগ্য হয় তার। বোলিং উদ্বোধনে নেমে জিম্বাবুয়ের প্রথম বোলার হিসেবে টেস্টে উইকেট পান। ভারতীয় অল-রাউন্ডার রবি শাস্ত্রীকে আউট করেন তিনি। ঐ খেলাটি নিষ্প্রাণ ড্রয়ে পরিণত হয়েছিল। ঐ ইনিংসে তিনি ৩/৭৮ লাভ করলেও পরবর্তীতে নিউজিল্যান্ডের বিপক্ষে দুইবার সুযোগ পেলেও আর করতে উইকেট লাভ করতে পারেননি। পিঠের আঘাতে কুপোকাত হবার ফলে পরবর্তী দুই বছর কোন খেলায় বোলিং করেননি। ফলশ্রুতিতে দল নির্বাচকমণ্ডলীর কাছ থেকে উপেক্ষার পাত্রে পরিণত হন। "Players / Zimbabwe / ODI caps"। Cricinfo। সংগ্রহের তারিখ ২৫ আগস্ট ২০১৯।  "Zimbabwe ODI Batting Averages"। Cricinfo। সংগ্রহের তারিখ ২৫ আগস্ট ২০১৯।  "Zimbabwe ODI Bowling Averages"। Cricinfo। সংগ্রহের তারিখ ২৫ আগস্ট ২০১৯।  ইয়ান বুচার্ট কেভিন ডিউয়ার্স ১৯৯২ ক্রিকেট বিশ্বকাপ দলসমূহ জিম্বাবুয়ের টেস্ট ক্রিকেটারদের তালিকা ১৯৯২-৯৩ ভারত ক্রিকেট দলের জিম্বাবুয়ে সফর জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে মার্ক বার্মেস্টার (ইংরেজি) ক্রিকেটআর্কাইভে মার্ক বার্মেস্টার (সদস্যতা প্রয়োজনীয়) (ইংরেজি)
তাস খেলা

তাস খেলা এমন একটি খেলা যেটি খেলার মূল উপকরণ হচ্ছে 'প্লেয়িং কার্ড' বা তাস। এটি হতে পারে গতানুগতিক নিয়ম অনুযায়ী অথবা খেলাভেদে নিয়ম পরিবর্তনও করা যেতে পারে। অসংখ্য ধরনের 'কার্ড খেলা' রয়েছে, এর মাঝে কয়েকটি সাদৃশ্যপূর্ণ খেলা মিলে খেলার শ্রেণিও গড়ে উঠেছে (যেমন: পোকার)। খুব অল্প সংখ্যাক খেলাই সুনির্ধারিত নিয়মে খেলা হয়, বেশীরভাগ খেলাই গণমানুষের খেলা হিসেবে অঞ্চল,সমাজ ও ব্যক্তিভেদে বিভিন্ন পরিবর্তিত নিয়মে খেলা হয়। 'কার্ড খেলা' একটি 'ডেক'(সেট) বা 'প্যাক' এর তাস দিয়ে খেলা হয় যেখানে প্রতিটি তাসের আকার ও আকৃতি পুরোপুরি একরকম। প্রতিটি তাসেরই দুইটি দিক থাকে : 'ফেস'(সামনের দিক) এবং 'ব্যাক'(পেছনের দিক)। তাসের ব্যাক দেখে তাসকে আলাদাভাবে চেনা যায় না তবে সাধারণত তাসের ফেস একটি অপরটির থেকে আলাদা হয়। প্রতিটি খেলোয়াড়েরই একটি ডেকের সব ধরনের তাস সম্পর্কে জানা থাকে। কখনো কখনো খেলার প্রয়োজনে একাধিক ডেকের তাস একসাথে মিশিয়ে একটি 'স্যু' বানানো হয়। কার্ড খেলার মূল ভিত্তি হচ্ছে যে তাসগুলোকে শুধুমাত্র সামনের দিক বা 'ফেস' দেখে চেনা যায়, তাই প্রতিটি খেলোয়াড় শুধুমাত্র তার নিজের হাতে থাকা তাস সম্পর্কেই শুধু পুরোপুরি নিশ্চিত থাকবে বাকী খেলোয়াড়দের হাতে থাকা তাস সম্পর্কে কেউ কোনো নিশ্চয়তা দিতে পারে না। তাই এই খেলাকে সম্ভাবনা বা ভাগ্যের খেলাও বলা হয়ে থাকে যেখানে খেলোয়াড়দের কাছে খেলার অবস্থান সম্পর্কে পরিপূর্ণ তথ্য থাকে না যা অন্যান্য কৌশলগত খেলা থেকে ব্যতিক্রম। এই খেলাগুলোতে চক্রাকারে প্রত্যেক খেলোয়াড় একটি করে তাস ফেলে। সবার তাস ফেলা সম্পূর্ণ হলে ঐ ফেলা তাসের সেটকে 'পীঠ' বলা হয়। প্রতি পীঠে সর্বোচ্চ মানের তাস ফেলা খেলোয়াড়টি ঐ পীঠ নিয়ে নেয়। এভাবে শেষ পর্যন্ত সর্বোচ্চ সংখ্যক পীঠ নেয়া খেলোয়াড়কেই বিজয়ী ঘোষণা করা হয়। উদাহরণ:ব্রিজ,হুইস্ট,ইউচরে,ফাইভ-হান্ড্রেড,স্পেডস। এই খেলাগুলোতে একটি নির্দিষ্ট গ্রুপ বা ধারার তাস মিলিয়ে সেট বানাতে হয়। এক্ষেত্রে বাছাই করে উদ্দিষ্ট গ্রুপের বাইরের অপ্রয়োজনীয় কার্ডগুলো হাত থেকে ফেলে দিতে হয়। যে খেলোয়াড় সবার আগে সেট মেলাতে পারে সে ই বিজয়ী হয়। উদাহরণ: রামি। ।। এই খেলাগুলোতে যে খেলোয়াড় সবার আগে নিজের তাসগুলোকে হাত থেকে মুক্ত করতে পারবে অর্থাৎ শেষ করতে পারবে সে ই বিজয়ী হবে। উদাহরণ: ক্রেজি এইট এই খেলাগুলোতে খেলোয়াড়দের লক্ষ্য থাকে ডেকের সব তাস নিজের দখলে নিয়ে আসার। এই প্রকারের কিছু কিছু খেলায় একটি নির্দিষ্ট তাস নিক্ষেপের মাধ্যমে তাসের স্তূপ থেকে তাস ফেলে নিজের দখলে নেয়া হয়। উদাহরণ: কার্ড ওয়ার এই খেলায় টেবিলে দৈবভাবে তাসের ডেক থেকে একটি নির্দিষ্ট সংখ্যক তাস ক্রমান্বয়ে সাজানো হয় এবং যে খেলোয়াড় তার নিজের হাতে থাকা ডেক থেকে সবার আগে ঐ ক্রম অনুযায়ী ঐ নির্দিষ্ট তাসগুলো প্রদর্শন করতে পারে সে ই বিজয়ী হয়। https://www-britannica-com.translate.goog/topic/playing-card।  |শিরোনাম= অনুপস্থিত বা খালি (সাহায্য)[স্থায়ীভাবে অকার্যকর সংযোগ]
আনোয়ারা বেগম (রাজনীতিবিদ)

আনোয়ারা বেগম একজন বাংলাদেশি রাজনীতিবিদ ছিলেন। তিনি ১৯৮৬ সাল থেকে ১৯৮৮ সাল পর্যন্ত তৃতীয় জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছিলেন। ২০১৩ সালে তিনি হুসেইন মুহাম্মদ এরশাদের জাতীয় পার্টি থেকে বেরিয়ে এসে জাতীয় পার্টি (কাজী জাফর) এ যোগদান করেন। তিনি জাতীয় পার্টি (কাজী জাফর) এর প্রেসিডিয়াম সদস্য হিসেবে নিযুক্ত হয়েছিলেন। তিনি ২০১৯ সালের ৪ আগস্ট ৭০ বছর বয়সে মৃত্যুবরণ করেন। "আনোয়ারা বেগম"। যুগান্তর। ৫ আগস্ট ২০১৯। সংগ্রহের তারিখ ২৬ আগস্ট ২০১৯।  "List of 3rd Parliament Members" (পিডিএফ)। www.parliament.gov.bd। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "কাজী জাফরের প্রতি জাপার বিভিন্ন নেতার একাত্মতা"। প্রথম আলো। ৩ ডিসেম্বর ২০১৩। সংগ্রহের তারিখ ২৬ আগস্ট ২০১৯। [স্থায়ীভাবে অকার্যকর সংযোগ] "জাতীয় পার্টির (জাফর) নতুন কমিটি"। আমাদের সময়। ৩ ফেব্রুয়ারি ২০১৯। সংগ্রহের তারিখ ২৬ আগস্ট ২০১৯।  "শ্রমিক নেত্রী আনোয়ারা বেগম আর নেই"। জাগোনিউজ২৪.কম। ৪ আগস্ট ২০১৯। সংগ্রহের তারিখ ২৬ আগস্ট ২০১৯।
আছেন আমার মোক্তার

"আছেন আমার মোক্তার আছেন আমার ব্যারিস্টার" বাংলা ভাষায় রচিত একটি চলচ্চিত্র সঙ্গীত। এই সঙ্গীত বা গানটি ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে চলচ্চিত্রে ব্যবহার করা হয়। গাজী মাজহারুল আনোয়ার এই গানের গীতিকার ছিলেন। আলাউদ্দিন আলীর সুরে সৈয়দ আব্দুল হাদী এই গানে কন্ঠ দেন। গানটি চলচ্চিত্রের প্রথম বিশ মিনিটের মধ্যে ব্যবহার করা হয়। চলচ্চিত্রে এই গানের চিত্রায়ণে ঠোঁট মিলিয়েছেন আনোয়ার হোসেন। চলচ্চিত্রটি মুক্তি পাওয়ার পর এই গান শ্রোতাদের মধ্যে জনপ্রিয়তা অর্জন করে। গানটি এখনো জনপ্রিয় এবং কালজয়ী হিসেবে স্বীকৃত। এই গানটি ছাড়াও ঐ চলচ্চিত্রের 'হায়রে কপাল মন্দ চোখ থাকিতে অন্ধ' গানটি শ্রোতাদের মধ্যে এখনো জনপ্রিয়। সঙ্গীতটি ১৯৭৮ সালে সঙ্গীত প্রকাশনী সুর ঝংকার হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়। চলচ্চিত্রে গাওয়া মূল গানটি এখনো জনপ্রিয়। মূল গানটি রেকর্ড হওয়ার ৩৮ বছর পর, ২০১৬ সালে আলাউদ্দিন আলী'র মূল সুর ও গাজী মাজহারুল আনোয়ারের মূল গীতি ঠিক রেখে সঙ্গীত পরিচালক কৈশিক হোসেন তাপস নতুন করে সঙ্গীত পরিচালনা করেন। মূল গায়ক সৈয়দ আব্দুল হাদী এবারো কণ্ঠ দেন। গান বাংলা নামক বাংলাদেশী সম্প্রচার টেলিভিশন নেটওয়ার্কের 'উইন্ড অব চেঞ্জ' সঙ্গীতানুষ্ঠানে গানটি সম্প্রচারিত হয় এবং পরবর্তীতে ভিডিও আদান প্রদান সেবা প্রদানকারী প্লাটফর্ম ইউটিউবে ২০১৬ সালের ১৪ সেপ্টেম্বর উম্মুক্ত করা হয়। ইমন সাহার সঙ্গীতায়োজনে 'আইপিডিসি আমাদের গান' প্রকল্প গানটির পুনরুৎপাদন করে। ২০২৪ সালের ১০ এপ্রিলে ইউটিউবে প্রকাশিত এ সংস্করণে দ্বৈত কন্ঠ দেন চঞ্চল চৌধুরী ও মিফতাহ জামান। এই গানের জন্য ১৯৭৯ সালে আলাউদ্দিন আলী শ্রেষ্ঠ সঙ্গীত পরিচালক ও সৈয়দ আব্দুল হাদী শ্রেষ্ঠ গায়ক বিভাগে জাতীয় চলচ্চিত্র পুরস্কার অর্জন করেন। দুইজনের জন্য এটা ছিল প্রথম বার জাতীয় পুরস্কার অর্জন করার ঘটনা। বাংলাদেশ প্রবেশদ্বার বাংলা চলচ্চিত্র প্রবেশদ্বার ৪র্থ জাতীয় চলচ্চিত্র পুরস্কার (বাংলাদেশ) হায়রে কপাল মন্দ চোখ থাকিতে অন্ধ "নতুন করে আছেন আমার মোক্তার"। কালের কণ্ঠ। ২০১৬-০৯-১৯। সংগ্রহের তারিখ ২০১৯-০৮-২৫।  "জন্মদিন এলে বাড়তি ভালোবাসা পাই: সৈয়দ আব্দুল হাদী"। বাংলানিউজটোয়েন্টিফোর.কম। ২০১৯-০৭-০১। সংগ্রহের তারিখ ২০১৯-০৮-২৫।  বিশ্বাস, আলম (২০১৫-০৪-০১)। "মনে দাগ কেটে আছে 'আছেন আমার মোক্তার' গানটি"। প্রথম আলো। সংগ্রহের তারিখ ২০১৯-০৯-০৪।  "Various - গোলাপী এখন ট্রেনে"। Discogs (ইংরেজি ভাষায়)। সংগ্রহের তারিখ ২০২০-১২-২৮।  "ACHEN AMAR MOKTAAR - TAPOSH FEAT. SYED ABDUL HADI : ROBI YONDER MUSIC WIND OF CHANGE [ PS:02 ]"।  "'আছেন আমার মোক্তার' নিয়ে আসছেন চঞ্চল চৌধুরী"। দৈনিক ইত্তেফাক। ২০২৩-০৬-১৫। সংগ্রহের তারিখ ২০২৪-০৪-১৪।  "চাঁদরাতে 'আছেন আমার মুক্তার' গানে চঞ্চল-মিফতাহ"। বার্তা২৪। ২০২৪-০৪-১১। সংগ্রহের তারিখ ২০২৪-০৪-১৪।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। বাংলাদেশ চলচ্চিত্র উন্নয়ন কর্পোরেশন। ২ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৬।  ডিস্কোগ্‌সে আছেন আমার মোক্তার (ইংরেজি)
ফরদাবাদ ইউনিয়ন

ফরদাবাদ বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন। ফরদাবাদ ইউনিয়নের আয়তন ৩,২৯৬ একর (১৩.৩৪ বর্গ কিলোমিটার)। ২০১১ সালের আদমশুমারি অনুযায়ী ফরদাবাদ ইউনিয়নের মোট জনসংখ্যা ২১,৯৫২ জন। এর মধ্যে পুরুষ ১০,২৩২ জন এবং মহিলা ১১,৭২০ জন। মোট পরিবার ৪,৩৩৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৪৬ জন। ফরদাবাদ ইউনিয়ন পূর্বে রূপসদী পূর্ব ইউনিয়ন নামে পরিচিত ছিল। বাঞ্ছারামপুর উপজেলার দক্ষিণ-পূর্বাংশে ফরদাবাদ ইউনিয়নের অবস্থান। এ ইউনিয়নের পশ্চিমে ছলিমাবাদ ইউনিয়ন ও রূপসদী ইউনিয়ন; উত্তরে ছয়ফুল্লাকান্দি ইউনিয়ন ও দড়িকান্দি ইউনিয়ন; পূর্বে নবীনগর উপজেলার রতনপুর ইউনিয়ন, কুমিল্লা জেলার মুরাদনগর উপজেলার শ্রীকাইল ইউনিয়ন ও রামচন্দ্রপুর উত্তর ইউনিয়ন এবং দক্ষিণে কুমিল্লা জেলার হোমনা উপজেলার চান্দেরচর ইউনিয়ন অবস্থিত। ফরদাবাদ ইউনিয়ন বাঞ্ছারামপুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ। ২০১১ সালের আদমশুমারি অনুযায়ী ফরদাবাদ ইউনিয়নের সাক্ষরতার হার ৭০.৮%। ডঃরওশন আলম কলেজ। মাদ্রাসা আকবর আল উলুম আলিম ফাজিল মাদ্রাসা। দুটি উচ্চবিদ্যালয়ের কার্যকর্ম পরিচালিত হয়। এবং চারটি সরকারি প্রাথমিক বিদ্যালয় রয়েছে। ২৬ মাদ্রাসা নিয়ে গ্রামটি ইসলামের শিক্ষা দিয়ে আসছে গত কয়েক দশক ধরে। সড়ক ও নৌপথ। ফরদাবাদ গ্রামের দুই পাশ দিয়ে বয়ে গেছে তিতাস নদী। এছাড়াও কতগুলো খালও রয়েছে। ফরদাবাদ গ্রামে দুটি বাজার রয়েছে। দুটি বাজারই তিতাস নদীর তীরে অবস্থিত। একটি শান্তি বাজার, অপরটি রবির বাজার। এর মধ্যে শান্তি বাজার সপ্তাহে একবার বসে কাঠের বাজার হিসেবে। বাঞ্ছারামপুর উপজেলা বাঞ্ছারামপুর থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ব্রাহ্মণবাড়িয়া জেলার তথ্য উপাত্ত" (পিডিএফ)। web.archive.org। Wayback Machine। Archived from the original on ১৩ নভেম্বর ২০১৪। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
টেউটন জাতি

টেউটন জাতি ছিল একটি প্রাচীন জার্মানীয় জাতি। এরা আদিতে কিম্ব্রির উপদ্বীপে (বর্তমান জুটলান্ড উপদ্বীপে) বসবাস করত। বর্তমান উত্তর ডেনমার্কের টু (Thy) জেলাটির নাম এদের নাম থেকে এসেছে। ১২০ খ্রিস্টপূর্বাব্দ নাগাদ টেউটনেরা কিম্ব্রি জাতির লোকদের সাথে একত্রে দক্ষিণে যাত্রা শুরু করে। ১০৫ খ্রিস্টপূর্বাব্দের দিকে এরা আলাদা হয়ে যায়। টেউটনেরা তখন থেকে ১০২ খ্রিস্টাব্দ পর্যন্ত গল রাজ্যে বসবাস করে। ঐ বছর রোমান সেনানায়ক গাইয়ুস মারিয়ুস আকুয়াই সেক্সতিয়াই নামক স্থানে (বর্তমানে ফ্রান্সের এক্‌স-অঁ-প্রোভঁস শহর) তাদের নির্মূল করেন। বর্তমানে টেউটনীয় (ইংরেজি ভাষায় Teutonic টিউটনিক্‌) শব্দটি জার্মানীয় (ইংরেজি ভাষায় Germanic জ্যর্ম্যানিক্‌) শব্দের সমার্থক হিসেবে ব্যবহার করা হয়, যার অর্থ "জার্মান জাতি সম্বন্ধীয়"। জার্মান ভাষায় জার্মান জাতিকে নির্দেশকারী "Deutsche" ডয়চে শব্দটি প্রাচীন জার্মান "theutches" শব্দ থেকে এসেছে বলে অনেকে মনে করেন; "theutches" দিয়ে টেউটন জাতিকে বোঝানো হত। টিউটনরাই প্রথমে আধুনিক অর্থে 'রাষ্ট্র' শব্দটি ব্যবহার কারেন রোমান সভ্যতার অনেক ঐতিহাসিক উপকরণ এই টিউটন জাতি যুদ্ধের মাধ্যমে ধ্বংস করে।
ছলিমাবাদ ইউনিয়ন

ছলিমাবাদ বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন। ছলিমাবাদ ইউনিয়নের আয়তন ৬,২৩০ একর (২৫.২১ বর্গ কিলোমিটার)। ২০১১ সালের আদমশুমারি অনুযায়ী ছলিমাবাদ ইউনিয়নের মোট জনসংখ্যা ৩২,৩১৬ জন। এর মধ্যে পুরুষ ১৫,০০২ জন এবং মহিলা ১৭,৩১৪ জন। মোট পরিবার ৬,৩২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৮২ জন। বাঞ্ছারামপুর উপজেলার দক্ষিণাংশে ছলিমাবাদ ইউনিয়নের অবস্থান। এ ইউনিয়নের পশ্চিমে বাঞ্ছারামপুর পৌরসভা; উত্তরে দরিয়াদৌলত ইউনিয়ন, ছয়ফুল্লাকান্দি ইউনিয়ন ও রূপসদী ইউনিয়ন; পূর্বে ফরদাবাদ ইউনিয়ন এবং দক্ষিণে কুমিল্লা জেলার হোমনা উপজেলার চান্দেরচর ইউনিয়ন ও দুলালপুর ইউনিয়ন অবস্থিত। ছলিমাবাদ ইউনিয়ন বাঞ্ছারামপুর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ। ২০১১ সালের আদমশুমারি অনুযায়ী ছলিমাবাদ ইউনিয়নের সাক্ষরতার হার ৩৬.৮%। ছলিমাবাদ ইউনিয়নের উপর দিয়ে বয়ে চলেছে মিরপুর খাল। ছলিমাবাদ ইউনিয়নের প্রধান প্রধান হাট-বাজারগুলো হল মিরপুর বাজার, ছলিমাবাদ বাজার, বটতলা বাজার এবং হোগলাকান্দা বাজার। বর্তমান চেয়ারম্যান:মোঃ জালাল মিয়া (বিনা প্রতিদ্বন্দ্বিতায়) বাঞ্ছারামপুর উপজেলা বাঞ্ছারামপুর থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ব্রাহ্মণবাড়িয়া জেলার তথ্য উপাত্ত" (পিডিএফ)। web.archive.org। Wayback Machine। Archived from the original on ১৩ নভেম্বর ২০১৪। সংগ্রহের তারিখ ২৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
নেপালি একদিনের আন্তর্জাতিক ক্রিকেটারদের তালিকা

একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড ওডিআই মর্যাদা থাকতে হবে। ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। ২০১৮ ক্রিকেট বিশ্বকাপ বাছাইপর্ব প্রতিযোগিতায় সফলতার জন্য ২০১৮ সালে নেপালকে ওডিআই মর্যাদা প্রদান করা হয়। ২০১৮ সালের ১ আগস্ট নেদারল্যান্ডস জাতীয় ক্রিকেট দলের সাথে নেপাল তাদের প্রথম ওডিআই ম্যাচটি খেলে। এখানে তালিকাটি সাজানো হয়েছে প্রতিটি খেলোয়াড়ের ওডিআই ক্রিকেটে প্রথম অংশ গ্রহণের ক্রম অনুসারে। যদি একই খেলায় একাধিক খেলোয়াড় অভিষেক করে থাকে তাহলে তাদের নামের বর্ণানুসারে ক্রম তৈরী করা হয়েছে। পরিসংখ্যানটি ২৮ জানুয়ারী ২০১৯ তারিখে সংযুক্ত আরব আমিরাতের সাথে খেলা সর্বশেষ ওডিআই ম্যাচ পর্যন্ত সঠিক। নেপাল টুয়েন্টি২০ আন্তর্জাতিক ক্রিকেটারদের তালিকা "Nepal thrash PNG to secure ODI status"। International Cricket Council। সংগ্রহের তারিখ ২৫ আগস্ট ২০১৯।  "Nepal claim ODI status for the first time"। ESPN Cricinfo। সংগ্রহের তারিখ ২৫ আগস্ট ২০১৯।  "Nepal Captains' Playing Record in ODI Matches"। ESPN Cricinfo। সংগ্রহের তারিখ ২৫ আগস্ট ২০১৯।  "Statistics / One Day Internationals / Fielding records – as designated wicketkeeper"। ESPN Cricinfo। সংগ্রহের তারিখ ২৫ আগস্ট ২০১৯।  "Players / Nepal / ODI caps"। Cricinfo। সংগ্রহের তারিখ ২৫ আগস্ট ২০১৯।  "Nepal ODI Batting Averages"। Cricinfo। সংগ্রহের তারিখ ২৫ আগস্ট ২০১৯।  "Nepal ODI Bowling Averages"। Cricinfo। সংগ্রহের তারিখ ২৫ আগস্ট ২০১৯।  "Player profile: Aarif Sheikh"। ESPN Cricinfo। সংগ্রহের তারিখ ২৫ আগস্ট ২০১৯। [স্থায়ীভাবে অকার্যকর সংযোগ] "Player profile: Dipendra Singh Airee"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Shakti Gauchan"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Karan KC"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Paras Khadka"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Sandeep Lamichhane"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Gyanendra Malla"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Basanta Regmi"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Anil Sah"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Sompal Kami"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Sharad Vesawkar"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Lalit Bhandari"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Subash Khakurel"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Rohit Kumar Paudel"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Sagar Pun"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Binod Bhandari"। ESPN Cricinfo। সংগ্রহের তারিখ ২৫ আগস্ট ২০১৯।  "Player profile: Sundeep Jora"। ESPN Cricinfo। সংগ্রহের তারিখ ২৫ আগস্ট ২০১৯।
কিম্ব্রি জাতি

কিম্ব্রি জাতি ছিল একটি প্রাচীন জার্মানীয় জাতি। এরা টেউটনদের সাথে মিলে প্রথম জার্মানীয় জাতি হিসেবে রোমান সাম্রাজ্য আক্রমণ করে। তারা প্রথম ১১৩ খ্রিস্টপূর্বাব্দে নোরিকুম অঞ্চলে (বর্তমান দক্ষিণ অস্ট্রিয়া অঞ্চলে) রোমানদের সংস্পর্শে আসে। কিম্ব্রিরা বহু যুদ্ধে জয়লাভ করে এবং ইতালি ধ্বংসের পাঁয়তারা করছিল। রোমান সেনানায়ক গাইয়ুস মারিয়ুস ১০১ খ্রিস্টপূর্বাব্দে তাদেরকে বর্তমান ইতালির ভেরচেল্লি নামক স্থানে পরাজিত করেন। যুদ্ধে পরাজয়ের পর কিম্ব্রি মহিলারা দাসত্ব থেকে পরিত্রাণের জন্য নিজেদের শিশুদের হত্যা করে ও নিজেরাও আত্মহত্যা করে। ইউলিয়ুস কাইসারের বিবরণ অনুযায়ী বেলজিয়ামের আউদাতিকি জাতির লোকেরা ছিল কিম্ব্রি ও টেউটন জাতির লোকদের বংশধর। রোমান ঐতিহাসিক কর্নেলিয়ুস তাকিতুস লিখে গেছেন যে কিম্ব্রি নামের এক স্বল্প জনবলসম্পন্ন কিন্তু বিখ্যাত এক জাতি সম্রাট আউগুস্তুসের দরবারে দূত পাঠিয়েছিল। রোমান ঐতিহাসিক প্লিনি-র মতে তারা কিম্ব্রির উপদ্বীপে বাস করত। বর্তমানে উপদ্বীপটি জুটলান্ড উপদ্বীপ নামে পরিচিত এবং ডেনমার্কের অংশ। "Cimbri Tribe | Culture, Migration & War"। study.com (ইংরেজি ভাষায়)। সংগ্রহের তারিখ ২০২৪-০৪-০৪।
অভিনয় নিয়ন্ত্রণ আইন, ১৮৭৬

অভিনয় নিয়ন্ত্রণ আইন, ১৮৭৬ হলো ব্রিটিশ ভারতে স্থানীয় জনগোষ্ঠীর শিল্পচর্চার মাধ্যমে পরাধীনতা ও উপনিবেশিক শাসকদের প্রতি প্রতিবাদ প্রতিরোধের জন্য তৎকালীন সরকার কর্তৃক প্রবর্তিত একটি নিবর্তনমূলক পদক্ষেপ। এই আইনটি অদ্যাবধি ভারতবর্ষের বহু স্থানে বলবত্ রয়েছে। এই আইন-প্রণয়নের উদ্দেশ্য ছিল নিম্নরূপঃ নাটকের মধ্য দিয়ে জনগণের মধ্যে যে দেশাত্মবোধ ও জাতীয়তাবোধের বিস্তার ঘটছিল তা বন্ধ করা; ব্রিটিশ সরকারের জনপ্রিয়তা ও ভাবমূর্তি রক্ষা করা; যে-কোনো রাজনীতি বিষয়ক নাটক ও অভিনয় নিয়ন্ত্রিত করা। স্যার রিচার্ড টেম্পল। সিরাজুল ইসলাম (২০১২)। "অভিনয় নিয়ন্ত্রণ আইন, ১৮৭৬"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২৬ আগস্ট ২০১৯।  শম্ভু মিত্র (জানুয়ারি–মার্চ ২০০৫)। "বাংলা মঞ্চ ও অভিনয়ের বিবর্তন রেখা"। হাসান শাহরিয়ার। থিয়েটারওয়ালা : সংখ্যা ১৫। ঢাকা: থিয়েটারওয়ালা.নেট। সংগ্রহের তারিখ ২৬ আগস্ট ২০১৯। উদ্ধৃতি শৈলী রক্ষণাবেক্ষণ: তারিখ বিন্যাস (link) "দেশীয় নাট্যাভিনয় আইন"। বাংলাস্টুডেন্ট। ২৩ এপ্রিল ২০১২। ৩০ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৯।